Proračunski korisnik: INSTITUT ZA JAVNE FINANCIJE

Adresa sjedišta: ZAGREB, Smičiklasova 21

Razdjel: 080 – Ministarstvo znanosti i obrazovanja
Glava: 08008 – Javni instituti u Republici Hrvatskoj

Razina: 11 – proračunski korisnik

RKP: 28286; Šifra djelatnosti: 7220

OIB: 41683226810

IBAN: HR7024840081100661775

Na temelju Pravilnika o financijskom izvještavanju u proračunskom računovodstvu (NN 37/22) i okružnice Ministarstva financija o sastavljanju i predaji financijskih izvještaja proračuna za razdoblje od 14. siječnja 2025., u nastavku su navedene najvažnije bilješke uz obrasce financijskih izvještaja Instituta za javne financije (dalje u tekstu: Institut) za razdoblje 1. – 12./2024.

# Bilješka br. 1.IZVJEŠTAJ O PRIHODIMA I PRIMICIMA, RASHODIMA I IZDACIMAza razdoblje 1. siječnja 2024.– 31. prosinca 2024.(Obrazac: PR-RAS)

PRIHODI POSLOVANJA

**Ukupni prihodi poslovanja Instituta** u razdoblju 1. 1. 2024. – 31. 12. 2024**.** (šifra 6)ostvareni su u iznosu od **2.082.883,33 €**, što je povećanje od 17,5% u odnosu na isto razdoblje 2023. kada je ostvareno 1.772.432,89 €. Ukupni prihodi poslovanja Instituta u razdoblju 1. – 12./2024. ostvareni su od:

* Sredstava tekućih pomoći iz inozemstva i od subjekata općeg proračuna (šifra 63) iz kojih je doznačeno 175.841,30 € (smanjenje 18,7% u odnosu na 2023.), a čine ih:
* tekuće pomoći od međunarodnih institucija (šifra 632) u iznosu 76.181,36 € što je 54% manje nego u 2023., odnose se na sredstva za provedbu tri istraživačka projekta financiranih iz Nacionalnog programa oporavka i otpornosti (NPOO 2021-2026). To su: (1) *Strateško umrežavanje i inovativnost kao odrednice poslovne uspješnosti malih i srednjih poduzeća: mogućnosti primjene iskustva privatnih poduzeća u ekonomici javnog sektora*, voditelja dr. sc. Bojana Morića Milovanovića (ukupna vrijednost 37.632 €); (2) *Socijalna zaštita, oporezivanje i društveno blagostanje u Hrvatskoj*, voditelja dr. sc. Slavka Bezeredija (ukupna vrijednost 62.725 €) i (3) *Efikasnost javnih usluga na lokalnim razinama vlastiti – definicije, mjerenja i analize,* voditeljice dr. sc Mihaele Bronić (ukupna vrijednost 37.632 €). Projekti traju 48 mjeseci i započeli su u siječnju 2024. Tijekom 2024. doznačene su pomoći za dvije godine (2024. i 2025.) u ukupnom iznosu 72.937,00 €. Osim za NPOO projekte, ostvareno je i 3.244,36 € pomoći što se odnosi na konačnu isplatu za *BFORE projekt* naručitelja Katholieke Universitat iz Kluevena (Belgija). U ukupnim prihodima i primicima Instituta (pozicija X678) ove pomoći 3,2%.
* prijenosi sredstava od proračunskih korisnika istoga proračuna (šifra 639) u iznosu od 99.659,94 € (porast 97,1%), odnose se na sredstva Hrvatske zaklade za znanost (HRZZ) za financiranje plaća zaposlenih i rashoda provedbe dva znanstveno-istraživačka projekta: *Utjecaj poreza i socijalnih naknada na raspodjelu dohotka i ekonomsku efikasnost* (ITBIDEE), voditelja dr. sc. Ivice Urbana (siječanj 2020. – lipanj 2024.) i *Isplati li se transparentnost? Politički i socioekonomski učinci transparentnosti proračuna lokalnih jedinica u Hrvatskoj* (IMPACTBT), voditeljice dr. sc. Mihaele Bronić (siječanj 2020. – siječanj 2024.). Preostali iznos od 96.000,00 € su sredstva HRZZ-a iz natječaja „Program mobilnosti – odlazna mobilnost viših asistenata“ za stipendiranje poslijedoktorskog znanstvenog usavršavanja dviju viših asistentica u inozemstvu u trajanju od godinu dana. U ukupnim prihodima i primicima Instituta, tekući prijenosi sudjeluju s udjelom od 4,3%.
* Prihoda od financijske imovine (šifra 641) ostvareni su u iznosu od 38.319,90 €. Prihodima od prodaje 1.873,1672 udjela u Raiffeisen Harmonic napajajućem i 4.772,4447 udjela u Raiffeisen Flexi Bond obvezničkom fondu u 38.310,37 €. Preostali iznos financijskih prihoda od 9,53 € (porast 109,5%) odnosi se na prihode od kamata na depozite po viđenju odnosno sredstva na računu Instituta. U ukupnim prihodima i primicima Instituta (X678), prihodi od financijske imovine sudjeluju s 1,6%.
* Prihoda od prodaje proizvoda i pruženih usluga na tržištu i donacija (šifra 66) ostvareno je ukupno 1.118.305,83 € prihoda (rast od 8,8% u odnosu na 2023.), a sastoje se od:
* prihoda od prodaje proizvoda i usluga (šifra 661) koji su ostvareni u iznosu od 1.098.227,77 € što je povećanje od 12,1% u odnosu na isto razdoblje u 2023. Od ukupnog iznosa, prihodi od prodaje proizvoda ostvareni su u iznosu od 840.739,73 € (14% veći), a prihodi od pruženih usluga 257.488,04 € (6% veći). Prihodi od prodaje proizvoda ostvareni su prodajom stručnih časopisa te ostalih publikacija u nakladi Instituta, dok se prihodi od pruženih usluga odnose na više znanstvenih i stručnih projekata ugovorenih s raznim naručiteljima u zemlji i u inozemstvu. U ukupnim prihodima i primicima Instituta (šifra X678) prihodi od prodaje proizvoda i usluga sudjeluju s 46,8%.
* prihoda od donacija (šifra 663) u iznosu 20.078,06 €, koji su ostvareni od Center for Study of Democracy iz Sofije (nositelj projekta) temeljem konačne isplate za provedbu *R2G4P* projekta odnosno rashode projekta nastale u razdoblju 6. – 12./2023. Projekt je financiran sredstvima EEA & Norway Grant Fund for Regional Cooperation. Udio donacija u ukupnim prihodima i primicima IJF iznosi 0,9%
* Prihoda iz nadležnog proračuna za financiranje rashoda poslovanja (od Ministarstva znanosti, obrazovanja i mladih – MZOM) koji su ostvareni u iznosu od 750.416,30 € (šifra 671; porasli su za 42%). Ovim sredstvima financirane su plaće i sva materijalna prava za 17 zaposlenika Instituta te provedba osnovne i izvedbene komponente u skladu s Programskim ugovorom o financiranju znanstvene djelatnosti Instituta za razdoblje 2024. – 2027. koji je Institut zaključio s MZOM-om u prosincu 2023. i u skladu s Uredbom o nazivima radnih mjesta, uvjetima za raspored i koeficijentima za obračun plaće u javnim službama plaćama u javnom sektoru koja je u primjeni od 1. ožujka 2024. Koncem 2024. proračunska sredstva čine 32% ukupnih prihoda i primitaka Instituta.

RASHODI POSLOVANJA

**Ukupni rashodi poslovanja Instituta** u razdoblju 1. 1. 2024. – 31. 12. 2024**.** ostvareni su u iznosu od **1.831.834,20 €,** što predstavljapovećanjeod 21,1% u odnosu na isto razdoblje u 2023. godini.

U ukupnim rashodima i izdacima Instituta (1.854.362,53 € prikazanih na šifri Y345), rashodi poslovanja čine 98,8%, a sastoje se od:

* Rashoda za zaposlene (šifra 31) koji iznose 887.283,62 € porasli su za 46% u odnosu na 2023. godinu – sukladno Zakonu o plaćama u državnoj službi i javnim službama (NN 155/23) i Uredbi o nazivima radnih mjesta, uvjetima za raspored i koeficijentima za obračun plaće u javnim službama (NN 22/24), odnosno prema planu napredovanja i zapošljavanja novih znanstvenika u IJF-u i sklopljenom Ugovoru o programskom financiranju IJF-a u razdoblju 2024. – 2027. Proračunskim sredstvima financirani su rashodi plaća i materijalnih prava 17 zaposlenika Instituta, a vlastitim sredstvima 7 novih znanstvenika (2 viša asistenta i 5 asistenata zaposleno je u razdoblju od veljače do svibnja 2024.). Udio rashoda za zaposlene u ukupnim rashodima i izdacima Instituta iznosi 47,8%.
* Materijalnih rashoda (šifra 32) koji su ostvareni u iznosu od 877.844,43 €, što je za 2,8% manje u odnosu na 2023., a u ukupnim rashodima i izdacima (Y345) sudjeluju s 47,4%. Čine ih ovih pet podskupina:
* Naknada troškova zaposlenima (šifra 321) koje su iznosile 38.116,95 € (veći su za 16,7% u odnosu na 2023.), što je vezano uz planirane aktivnosti na istraživačkim projektima. Riječ je, prije svega, o rashodima za službena putovanja i usavršavanja zaposlenika kao i edukacijama na ljetnim školama te sudjelovanja na seminarima i tečajevima u sklopu ugovorenih NPOO projekata. U ukupnim rashodima i izdacima Instituta, ova skupina sudjeluje s 2,1%.
* Rashoda za materijal i energiju (šifra 322) koji su ostvareni u iznosu od 20.125,00 €, te su veći za 26,5% u odnosu na 2023. Najveći porast rashoda ostvaren je za nabavu uredskog materijala i ostalih materijalnih rashoda što osim pretplata na domaće i strane časopise, stručnu literaturu i on-line pretplate, uključuje i rashode za higijenski materijal i sredstva za čišćenje, u iznosu 14.566,65 € (rast 72,7%). Rashodi za energiju iznosili su 5.024,28 € (manji su 24,7%), a rashodi nabave materijala za tekuće i investicijsko održavanje ostvareni u iznosu 534,07 € (manji 33,1%). U ukupnim rashodima i izdacima rashodi za materijal i energiju čine 1,1%.
* Rashoda za usluge (šifra 323) koji su ostvareni u iznosu od 780.059,84 € (manji za 4,8% u odnosu na 2023.). Vrijednosno su najznačajniji rashodi za intelektualne i osobne usluge u iznosu 540.117,49 € (manji za 8,1%) i rashodi za ostale usluge koji su ostvareni u iznosu 173.840,59 € (veći za 4,3%). Rashodi za ostale usluge, osim troškova čišćenja prostorija Instituta, najvećim dijelom uključuju rashode grafičke pripreme i tiskanja publikacija u nakladi Instituta. Potom slijede rashodi za računalne usluge koji obuhvaćaju razne vrste usluga održavanja, zatim rashode za izradu web stranica Poreznog i Carinskog portala i druge specifične računalne usluge koji su izvršeni u iznosu od 25.886,42 € (smanjeni za 4%), rashodi za poštanske usluge u iznosu od 18.020,46 € (veći za 10,8%) rashodi za komunalne usluge uključujući i naknadno fakturirane komunalnu i vodnu naknadu za 2023. koji su ostvareni u iznosu od 9.024,01 € (veći za 19,3%), rashodi za sistematske preglede zaposlenika u iznosu 4.300,00 € (veći 55,4%), rashodi za najam prostora i opreme za konferenciju *Public Sector Economics 2024.* te godišnje obnove licenci u iznosu 4.079,62 € (veći za 82,9%), rashodi usluga tekućeg i investicijskog održavanja u iznosu od 2.581,25 € (manji za 31,6%) te rashodi promidžbe i informiranja (oglašavanje natječaja za zapošljavanje) u iznosu 2.210,00 € (manji za 61,3%). Ova skupina rashoda čini 42,1% ukupnih rashoda i izdataka Instituta.
* Naknada troškova osobama izvan radnog odnosa (šifra 324) koji su ostvareni u iznosu 1.785,22 € (manji su za 72,2%, a odnose se na putne troškove vanjskih suradnika angažiranih na znanstvenih projektima Instituta – prezentacije radova na konferenciji u inozemstvu (HRZZ-ITBIDEE projekt) i u Republici Hrvatskoj (konferencija *Public Sector Economics 2024*). Ova skupina rashoda čini 0,1% ukupnih rashoda i izdataka Instituta.
* Ostalih nespomenutih rashoda poslovanja (šifra 329) koji su ostvareni u iznosu od 37.757,42 € i povećani su za 31%. U okviru ove skupine rashoda rashodi za naknade i putne troškove članova Upravnog vijeća i Instituta iznose 14.239,64 € (manji su za 1,3%), rashodi reprezentacije 17.546,56 € (porasli za 65,1%), ostali nespomenuti rashodi poslovanja u iznosu 3.164,51 (veći za 4,3%), rashodi članarina 1.606,36 € (višestruko su porasli za nove članarine), dok je za javnobilježničke pristojbe i plaćanje novčane naknade zbog nezapošljavanja invalida utrošeno 1.606,36 € uz napomenu da se ova naknada nije plaćala prethodnih godina zbog manjeg broja zaposlenih. Ova skupina rashoda čini 2,0% ukupnih rashoda i izdataka Instituta ostvarenih u 2024.
* Financijskih rashoda (šifra 34) koji su ostvareni u iznosu od 2.268,57 € (veći su za 8,9%), a čine ih rashodi za bankarske usluge i usluge platnog prometa u iznosu od 2.259,85 € (veći su za 11,1%) i zatezne kamate u iznosu 8,72 € (kašnjenje u plaćanju računa za poštanske usluge za 10/2024). U ukupnim rashodima i izdacima, ova skupina rashoda ima udio od 0,1%.
* Naknada građanima i kućanstvima (šifra 372) koje su ostvarene u iznosu 64.437,58 €, a u 2023. ih nije bilo. Ove naknade obuhvaćaju: (1) stipendije za dvije mlade znanstvenice viših asistentica na postdoktorskom usavršavanju u Mariboru i Luksemburgu u iznosu 40.000,00 € (prijenos sredstava HRZZ-a); i (2) plaćene školarine na poslijediplomskom studiju na Ekonomskom fakultetu u Zagrebu i Ekonomskom fakultetu u Rijeci za troje novozaposlenih asistenata Instituta u ukupnom iznosu 24.437,58 €. Ova skupina rashoda sudjeluje s 3,5% u ukupnim rashodima i izdacima Instituta.

**Višak prihoda nad rashodima poslovanja** u razdoblju 1. 1. – 31. 12. 2024. iznosi **251.049,13 €** (šifra X001) što je 3,2% manje u odnosu na 2023.

Na poziciji 92211 preneseni je višak prihoda nad rashodima poslovanja iz 2023. u iznosu od 786.328,56 €. Ovaj iznos dobiven je uvećanjem prenesenog rezultata iz 2023. (741.497,60 €) za iznos 79.463,17 € prihoda od prodaje proizvoda evidentiranih na obračunatim prihodima poslovanja, te smanjenjem za rashode: (1) godišnje obveze poreza na dobit za gospodarski dio poslovanja IJF-a u 2023. godini u iznosu 29.771,80 €: (2) za povrat neutrošenih sredstva HRZZ-a projekta IMPACTBT u iznosu 292,85 € i projekta ITBIDEE u iznosu 4.151,44 €; i (3) rashode proizvodnje stručnih publikacija IJF-a u iznosu 416,12 €.

Na poziciji 96 naveden iznos obračunatih nenaplaćenih prihoda od 25.705,66 €. Ovaj iznos sastoji se od:

* nenaplaćenih prihoda od prodaje vlastitih proizvoda i usluga u iznosu od 25.702,47 € (tri ispostavljene fakture s rokom dospijeća u siječnju 2025.) i
* obračunatih pasivnih kamata (na novčana sredstva na transakcijskom računu) u iznosu 3,19 €.

PRIHODI I RASHODI ZA NABAVU NEFINANCIJSKE IMOVINE

Tijekom 2024. nisu ostvareni prihodi od prodaje nefinancijske imovine (šifra 7), dok su rashodi za nabavu nefinancijske imovine (šifra 4) iznosili 22.528,33 € što je 38,3% više u odnosu na 2023.

Sastoje se od rashoda za nabavu licenci u iznosu 620,80 € (šifra 412), rashoda za nabavu računalne opreme i namještaja u iznosu 20.963,32 € (šifra 422; veći su za 94,9%) te rashoda za nabavu knjiga za knjižnicu Instituta u iznosu od 944,21 (šifra 424, manji za 20,6%). U ukupnim rashodima i izdacima Instituta, rashodi za nabavu nefinancijske imovine čine 1,2%.

U 2024.godini ostvaren **je manjak prihoda za nabavu nefinancijske imovine** (šifra Y002) u iznosu od **22.528,33 €.**

PRIMICI I IZDACI OD FINANCIJSKE IMOVINE I ZADUŽIVANJA

Na poziciji primitaka od financijske imovine i zaduživanja (šifra 833) evidentirani su primici od prodaje udjela u Raiffeisen Harmonic napajajućem i udjela u Raiffeisen Flexi Bond obvezničkom fondu (povrat uloga) u sveukupnom iznosu od **263.416,76 €**, pa su tako **ostvareni viškovi primitaka od financijske imovine** (šifra X003). U ukupnim prihodima i primicima Instituta u 2024. (šifra Y345), prihodi od financijske imovine i zaduživanja imaju udio od 11,2%.

UKUPNI PRIHODI I PRIMICI, RASHODI I IZDACI INSTITUTA (1. 1. 2024. – 31. 12. 2024.)

**Ukupni prihodi i primici Instituta** (šifra X678) koncem 2024. iznose **2.346.300,09 €** (veći su za 32,4% u odnosu na 2023.), **a ukupni rashodi i izdaci** (šifra Y345) iznose **1.854.362,53 €** (veći za 21,2%). Razliku čini **višak prihoda i primitaka nad rashodima i izdacima** u iznosu od **491.937,56 €** (vidljivo na šifri X005; veći za 102,4%).

Višak ostvaren u 2024. u iznosu 491.937,56 € (šifra X005) uvećan za preneseni višak iz 2023. u iznosu od 786.328,56 € (šifra 9221-9222), **čini ukupno raspoloživi višak u iznosu od 1.278.266,12 €** (veći je za 72,4%).

Aktivna vremenska razgraničenja (šifra 19) prikazuju 86.327,85 € obračunatih „kontinuiranih rashoda“ od kojih se na rashode za zaposlene odnosno na plaće i naknade zaposlenima za prosinac 2024. što će biti isplaćene u siječnju 2025. odnosi 8.515,35 €, dok se na rashode budućih razdoblja (pretplate na on-line porezne baze za 2025.) odnosi 7.812,50 €.

# Bilješka br. 2.IZVJEŠTAJ O RASHODIMA PO FUNKCIJSKOJ KLASIFIKACIJI za razdoblje 1. siječnja 2024. – 31. prosinca 2024. (Obrazac: RAS funkcijski)

Temeljem čl. 5. i 7. Zakona o Nacionalnoj klasifikaciji djelatnosti, Institut je razvrstan u djelatnost istraživanja i eksperimentalnog razvoja u društvenim i humanističkim znanostima (brojčana oznaka: 7220). Ostale osnovne vlastite djelatnosti upisane u registar Trgovačkog suda povezane su s nakladništvom i prodajom publikacija u nakladi Instituta. U ovom izvještaju iskazani su ukupni rashodi i izdaci Instituta na poziciji šifra 0481 – Istraživanje i razvoj: Opći i ekonomski, trgovački i poslovi vezani uz rad – u iznosu od 1.854.362,53 € (veći su za 21,2% u odnosu na 2023.).Iznos odgovara zbroju računa 3 i 4 Obrasca PR-RAS, odnosno zbroju rashoda poslovanja i rashoda za nabavu nefinancijske imovine.

# Bilješka br. 3.BILANCA na dan 31. prosinca 2024. (Obrazac: BIL)

**Ukupna imovina Instituta** (šifra B001) sastoji se od dugotrajne proizvedene i neproizvedene imovine, kratkotrajne proizvedene imovine te financijske imovine i potraživanja u sveukupnom iznosu od 2.859.911,07 € (u odnosu na 1.1.2024. veća su za 6,9%).

Nefinancijska imovina (šifra B002) na dan 31. prosinca 2024. iznosi 1.443.246,56 € (manja za 1,9%) Sastoji se od neproizvedene dugotrajne imovine (šifra 01) koju čine višegodišnje licence za korištenje računalnih programa čija sadašnja vrijednost iznosi 1.227,18 €, proizvedene dugotrajne imovine u vrijednosti od 1.438.390,68 € (šifra 02) i proizvedene kratkotrajne imovine – zaliha knjiga i časopisa u ukupnoj vrijednosti od 3.628,70 € (šifra 06).

Financijska imovina (šifra 1) iznosi 1.416.664,51 € (veća za 17,8%). Sastoji se od novca u banci (šifra 11) u iznosu od 1.279.513,29 €, potraživanja od države u iznosu 23.832,59 € (šifra 12) koju čine plaćeni predujmovi poreza na dobit tijekom 2024. (šifra 124).

Potraživanja za prihode poslovanja Instituta (šifra 16) koncem 2024. manja su u odnosu na početak 2024. za 50,3%, te iznose 26.990,78 €. Sastoje se od potraživanja za prihode od pasivnih kamata u iznosu 3,19 € (veća su za 73,4%) i potraživanja za prihode od prodaje vlastitih proizvoda i usluga (šifra 166) u iznosu od 26.989,59 € (manje 21,1%).

Rashodi budućih razdoblja (šifra 19) iznose 86.327,85 €. Sastoje se od 7.812,50 € za pretplate na e-časopise za 2025. godinu (šifra 191) i na rashode budućih razdoblja (šifra 193) u iznosu 78.515,35 € (za obračunate plaće, jubilarne nagrade i troškove za prijevoz zaposlenika za prosinac 2024).

**Ukupne obveze i izvori Instituta** (šifra B003) na dan 31. prosinca 2024. iznose 2.859.911,07 €. U odnosu na početno stanje u 2024. porasli su za 6,9%. Sastoje se od obveza (šifra 2) koje iznose 129.429,60 € (veće za 56%) i vlastitih izvora (šifra 9) u iznosu 2.730.481,47 € (veći za 5,4%).

Ukupne obveze (šifra 2) sastoje se od obveza za plaće za prosinac 2024. u iznosu 78.973,19 € (šifra 231), obveza za materijalne rashode u iznosu 43.249,58 € (šifra 232), obveza za financijske rashode u iznosu 316,36 (šifra 234) i ostalih tekućih obveza u iznosu 6.890,47 € (šifra 239) za obvezu PDV-a za prosinac 2024. Sve navedene obveze nisu dospjele na dan 31. 12. 2024.

Ukupni vlastiti izvori Instituta (šifra 9) iznose 2.730.481,47 €. Sastoje se od vlastitih izvora (šifra 911) u iznosu 1.426.509,69 €, ukupnog viška poslovanja Instituta (šifra 922) koji se prenosi u 2025. u iznosu od 1.278.266,12 € i obračunatih prihoda poslovanja (potraživanja od kupaca za proizvode i usluge (šifra 96) u iznosu 25.705,66 €. Dospijeće ovih potraživanja je u siječnju 2025., a u knjigovodstvenim evidencijama Instituta na dan 31. 12. 2024. nema potraživanja kojima je protekao rok dospijeća.

U izvanbilančnoj evidenciji (šifra 991, 996) iskazan je iznos od 9.070,39 €. Sastoji se od obveza po zadužnicama za izdavanje bankovnih garancija Carinskoj upravi RH u ukupnom iznosu od 8.801,10 € za uredno izvršenje poslova iz Ugovora o tiskanju časopisa Carinski vjesnik za 2024. Izvanbilančno je evidentirano i stanje zaliha gotovih proizvoda (starijih publikacija) u iznosu 268,76 € i predmeta dugotrajne nefinancijske imovine u iznosu 0,53 €.

# Bilješka br. 4.IZVJEŠTAJ O OBVEZAMAza razdoblje 1. siječnja 2024. – 31. prosinca 2024.(Obrazac: Obveze)

Početno stanje obveza (šifra V001) na dan 1. siječnja 2024. iznosilo je 82.947,54 €. Tijekom 2024. stvorene su obveze u ukupnom iznosu od 2.168.235,56 € (šifra V002). Podmireno je ukupno 2.121.753,50 € (šifra V004). Stanje obveza na dan 31 prosinca 2024. (šifra V009) iznosi 129.429,60 €, a čine ih obveze za rashode poslovanja u iznosu 129.429,60 € (šifra ND23).

Na dan 31. 12. 2024. sve navedene obveze nisu dospjele.

**Bilješka br. 5.
PROMJENE U VRIJEDNOSTI I OBUJMU IMOVINE I OBVEZA**za razdoblje 1. siječnja 2024. – 31. prosinca 2024.
**(Obrazac: P-VRIO)**

U 2024. nisu evidentirane promjene u vrijednosti i obujmu imovine i obveza Instituta (na računima 915).

**Bilješka br. 6.
OBVEZNE DODATNE BILJEŠKE**

U računovodstvenim evidencijama Institut nema evidentiranih rashoda za sudske sporove u tijeku.

U izvanbilančnoj evidenciji Instituta je evidentirana obveza od 8.801,10 € po izdanoj zadužnici u korist Carinske uprave RH za uredno izvršenje Ugovora za tiskanje stručnog časopisa *Carinski vjesnik* za 2024., s rokom dospijeća do 31. 1. 2025. Obzirom da su svi brojevi časopisa Carinski vjesnik za 2024. godinu tiskani i uredno isporučeni Carinskoj upravi tijekom 2024., očekuje se povrat ove zadužnice.

U Zagrebu, 30. 1. 2025.

Osoba za kontakt: Natalija Špehar

Tel. 01/ 4886-444

 Zakonski predstavnik:

dr. sc. Vjekoslav Bratić, ravnatelj